ΚΑΝΟΝΙΣΜΟΣ (ΕΟΚ) αριθ. 3813/90 ΤΗΣ ΕΠΙΤΡΟΠΗΣ της 19ης Δεκεμβρίου 1990 με τον οποίο αποφασίζεται, στον τομέα του γάλακτος και των γαλακτοκομικών προϊόντων, το ύψος των εξισωτικών ποσών προσχώρησης στις εμπορικές συναλλαγές μεταξύ της Κοινότητας των Δέκα και της Πορτογαλίας και μεταξύ της Πορτογαλίας και των τρίτων χωρών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 3640/90 του Συμβουλίου της 11ης Δεκεμβρίου 1990 περί καθορισμού των γενικών κανόνων του καθεστώτες εξισωτικών ποσών προσχώρησης στον τομέα του γάλακτος και των γαλακτοκομικών προϊόντων κατά το δεύτερο στάδιο προσχώρησης της Πορτογαλίας (1), και ιδίως το άρθρο 6, Εκτιμώντας: ότι, σύμφωνα με το άρθρο 310 παράγραφος 2 της πράξης προσχώρησης της Ισπανίας και της Πορτογαλίας, τα εξισωτικά ποσά, από την έναρξη το δεύτερου μεταβατικού σταδίου, δηλαδή από την 1η Ιανουαρίου 1991, τα οποία πρέπει να εφαρμόζονται στις συναλλαγές μεταξύ της Κοινότητας των Δέκα και της Πορτογαλίας και μεταξύ της Πορτογαλίας και των τρίτων χωρών είναι ίσα με τη διαφορά μεταξύ των κοινών τιμών και των τιμών που καθορίζονται στην Πορτογαλία και ότι αυτή η διαφορά τιμής υφίσταται μόνο για το αποκορυφωμένο γάλα σε σκόνη 7 ότι, σύμφωνα με το άρθρο 311 της πράξης, πρέπει να καθοριστούν τα εξισωτικά ποσά προσχώρησης και για τα άλλα προϊόντα, λαμβανομένου υπόψη μόνο του μη λιπαρού μέρους του γάλακτος 7 ότι, εντούτοις, δεν είναι αναγκαίος ένας τέτοιος καθορισμός για τα προϊόντα που λαμβάνονται αποκλειστικά από αίγειο ή/και πρόβειο γάλα, λαμβανομένων υπόψη των τιμών που εφαρμόζονται στις αγορές για τα προϊόντα αυτά 7 ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα εξισωτικά ποσά προσχώρησης που πρέπει να εφαρμόζονται στις εμπορικές συναλλαγές μεταξύ της Κοινότητας, με τη σύνθεσή της στις 31 Δεκεμβρίου 1985, και της Πορτογαλίας και στις εμπορικές συναλλαγές μεταξύ της Πορτογαλίας και των τρίτων χωρών, για το γάλα και τα γαλακτοκομικά προϊόντα που αναφέρονται στο παράρτημα, καθορίζονται σ' αυτό το παράρτημα. Εντούτοις, δεν εφαρμόζεται κανένα εξισωτικό ποσό προσχώρησης για τα γαλακτοκομικά προϊόντα που υπάγονται στου κωδικούς ΣΟ 0401, 0402, 0403 και 0404, που περιέχουν αιγοπρόβειο γάλα ή αιγοπρόβεια κρέμα γάλακτος. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιανουαρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 19 Δεκεμβρίου 1990.

[Source: multi_eurlex | Tokens: 2452]